VGK Vrouediens Blompark Nuus
Vlnr: Eva Fisher Mona Julies Elizabeth Kondokter
Op Sondag 15de September het VGK Vrouediens weer bymekaar gekom. Die klompie vroue kom gereeld bymekaar en het op hierdie Sondag angstig gesit en wag vir twee verteenwoordigers van Gansbaai VLV om hulle gebak te kom be-oordeel. Hulle het in 3 Spanne opgedeel, en almal in die span het bygedra tot die bestanddele vir die koek, 'n besonderse een.
Die besonderse koek se naam is 'n Bybelse Koek, en is glo in die bybel se tyd gebak. 'n Suurdeeg Koek, vol heerlike vrugte, met 'n bo-laag van gekookte vye.
Annatjie Liebenberg en Rienie Lüdick het die voorreg gehad om die koeke te be-oordeel, heerlik geproe daaraan, deeglik bestuurdeer, en die beste een uitgekies.
1ste was Elizabeth Kondokter , 2de Mona Julies, en 3de Eva Fisher. Die vergadering is toe afgesluit met die bediening van tee.
Hierdie is Annatjie en Rienie se tweede besoek aan VGK Vrouediens. Vroeër in die jaar het hulle die dames gaan wys om slaapsakke uit koerantpapier en plastiese sakke te maak. Die dames het ywerig deelgeneem en die klaar gemaakte slaapsakke is later uitgedeel aan behoeftiges. Hierdie is 'n projek wat deur Vroue Landbou Vereniging Kaapland (VLVK) van stapel gestuur is verlede jaar.